open-index/open-wikipedia-markdown huggingface dataset:
Dūdiškių šv. Mikalojaus sentikių cerkvė

**Dūdiškių sentikių cerkvė** – sentikių maldos namai Kaišiadorių rajone, Dūdiškių kaime.

## Istorija

Dūdiškių sentikių bendruomenė susikūrė 1763 m. Pradžioje buvo fedosėjų šakos, vėliau (turbūt nuo XIX a. antros pusės) – pomorų. Kada pastatyta cerkvė nėra žinoma, vietiniai gyventojai pasakoja, kad ji stovėjusi dar caro laikais. 1937 m. pamaldas lankė 406 žmonės. 1941 m. maldos namai sudegė, o 1945 m. pastatyti nauji, akmeniniai. 1949 m. pamaldas lankė ~500 žmonių, sentikiai gyveno ne tik Dūdiškėse, bet ir Skarbiškėse, Dubniokuose, Zastenoke, Kubiliuose ir kt. Tarybiniais metais bendruomenė sunyko, dabar likę sentikiai meldžiasi Mūro Strėvininkuose.

Vietos sentikių bendruomenė savo pastangomis 2013 m. atliko apleistų maldos namų remontą: pakeitė stogą, bokštelyje pakabino du naujus Lietuvoje išlietus varpus, sutvarkė aplinką.

Yra XVIII a. kapinės.

## Galerija

Vaizdas:Dūdiškių sentikių cerkvė.JPG|Cerkvės remontas 2013 m.
Vaizdas:Dūdiškių sentikių cerkvė (2).JPG|Troba
Dūdiškių cerkvė, 2014.JPG|2014 m.
Nemaitonių sen., Lithuania - panoramio (29).jpg|2016 m.


## Šaltiniai

## Nuorodos

* Dūdiškių sentikių religinė bendruomenė
* Dūdiškių cerkvės nuotraukos (''miestai.net'')
ING Group

**ING Group** - Nyderlandų kilmės finansų įstaiga, siūlanti bankininkystės, draudimo bei turto valdymo paslaugas. Jai taip pat priklauso ING Direct antrinė įmonė.

ING yra stambiausia finansinių paslaugų bendrovė gautų pajamų atžvilgiu. ING yra *International Netherlands Group* santrumpa. 2009 m. ši finansinių paslaugų milžinė aptarnavo 85 milijonus klientų, veiklą vykdė daugiau nei 40-yje šalių ir turėjo virš 100,000 darbuotojų.

## Išnašos
Jurgeliškės sentikių cerkvė

**Jurgeliškės sentikių cerkvė** – sentikių maldos namai Švenčionių rajone, Jurgeliškės kaime, prie kelio . 2020 m. įrašyta į Kultūros vertybių registrą.

## Istorija

Pirmieji sentikių maldos namai Jurgeliškėje buvo pastatyti XVIII amžiaus pirmojoje pusėje. Tačiau Pirmojo pasaulinio karo metais pastatas sudegė. Dabartinė cerkvė pastatyta 1935 m. vietinio dvasininko Josifo Mažuto iniciatyva. Pastatas medinis, unikalios senovinės rusų architektūros.

2008 m. cerkvė buvo avarinės būklės, jos kupolas nugriuvęs, pamaldos nebevyko.

2012 m. cerkvė pradėta restauruoti. 2013 m. sentikių maldos namų restauracija baigta, gruodžio 1 d. įvyko pamaldos, cerkvė pašventinta.

## Galerija


Jurgeliškės sentikių cerkvė, interjeras.JPG|miniatiūra|220px|left|Interjeras
Jurgeliškės sentikių cerkvė.JPG|2017 m.
Jurgeliske church 2.jpg|2009 m.
Jurgeliske church 1.jpg|Iki remonto
Jurgeliškės cerkvė. Galinis fasadas.JPG


## Šaltiniai

## Nuorodos

* Cerkvės nuotraukos miestai.net
Molovistė

**Molovistė** () – kaimas Lenkijos šiaurės rytuose, Plaskų valsčiuje, Augustavo apskrityje, Palenkės vaivadijoje. Kaimas yra apie 3 km į šiaurės vakarus nuo Plaskų, 18 km į šiaurės rytus nuo Augustavo ir 89 km į šiaurę nuo vaivadijos centro Balstogės. Kaimas yra šalia Sirvo ežero.
## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
PetroChina

**PetroChina** - iš dalies valstybės valdoma Kinijos naftos įmonė, įsikūrusi Beidžinge.

Tai didžiausia Kinijos naftos tiekėja. PetroChina pralenkė savo konkurentus iš JAV Exxon Mobil ir tapo brangiausia bendrove pagal rinkos vertę. Ji buvo pirmoji bendrovė, kurios rinkos kapitalizacijos vertė viršijo 1 trilijono JAV dolerių ribą. Šiuo metu ji išlieka pačia brangiausia biržoje listinguojama įmone pasaulyje.
Marija Nemeikšaitė

**Marija Nemeikšaitė** (1886 m. rugsėjo 1 d. Šiauliuose – 1970 m. sausio 28 d. Kaune) – Lietuvos pedagogė, redaktorė, pirmųjų vaikų darželių įkūrėja Lietuvoje.

## Biografija
Brolis okulistas prof. Juozas Nemeikša. Mokėsi Šiaulių mergaičių gimnazijoje. Dalyvavo visuomeninėje veikloje, platino draudžiamą spaudą. 1929–1940 m. redagavo žurnalą „Motina ir vaikas“, 1936–1940 m. – vaikų žurnalą „Vyturys“. Redagavo „Motinos ir vaiko kalendorius“, 1933 m. ir 1937 m. – leidinį „Aklųjų dalia“. 

## Bibliografija
* *Lietuvos vaikas [[1924]]–[[1934]] m.*, 1934 m.

## Šaltiniai
Vilniaus Švč. Dievo Motinos Užtarėjos sentikių cerkvė

**Vilniaus Švč. Dievo Motinos Užtarėjos sentikių cerkvė** () – sentikių maldos namai Vilniuje. Yra Naujininkų rajone, ant kalvos, kur yra sentikių kapinaitės.

## Istorija

Sentikių bendruomenė Vilniuje leidimo statyti maldos namams negavo ir tik 1830 m. pastatė nedidelius maldos namus kapinėse. 1835 m. leista švenčių metu atlikti pamaldas. Pastatas palaipsniui plėtėsi. 1930 m. Lenkijos prezidentas Ignacy Mościcki aplankė Vilniaus Švč. Dievo Motinos Užtarėjos sentikių cerkvę.

Vilniaus Švč. Dievo Motinos Užtarėjos sentikių cerkvėje tris kartus vyko sentikių pomorų bendruomenės sueigos (1966, 1974, 1988 m.).

## Architektūra

Cerkvė turi tradicinės rusų architektūros ir neoklasicizmo elementų. Planas stačiakampis (16 x 30 m), su dvišlaičiu stogu. Varpinė 25 m aukščio.

## Šaltiniai

* http://samstar.ucoz.ru/publ/57-1-0-274
Forbes Global 2000

**Forbes Global 2000** – kasmetinis stambiausių akcinių bendrovių sąrašas sudaromas  Forbes žurnalo. Sudarant šį sąrašą atsižvelgiama į įmonių pardavimų apimtis, pelną, turtą ir rinkos vertę. Sąrašas yra sudarinėjamas nuo 2003 m.

## Sąrašas
20 stambiausių *Forbes Global 2000* bendrovių 2011 m.

Visas sąrašas http://www.forbes.com/global2000/list.

## Taip pat skaitykite
*Fortune Global 500

## Nuorodos
*The 2010 list of Global 2000
*The 2009 list of Global 2000
*The 2008 list of Global 2000
*The 2007 list of Global 2000 
*The 2006 list of Global 2000
*The 2005 list of Global 2000
*The 2004 list of Global 2000
*The 2003 list of Global 2000
Petrobras

**Petróleo Brasileiro S.A.** – iš dalies valstybinė Brazilijos naftos gavybos įmonė, įsikūrusi Rio de Žaneire.

Petrobras yra didžiausia bendrovė Lotynų Amerikoje rinkos kapitalizacijos bei pajamų atžvilgiais. Ši bendrovė išgauna daugiau nei 2 milijonus naftos barelių per dieną ir yra viena iš svarbiausių naftos tiekėjų Brazilijoje. Šiai įmonei taip pat priklauso naftos perdirbimo įmonės bei tanklaiviai. Ji pirmauja pažangių technologijų plėtroje, kurios jai vėliau leis išgauti nafta iš vandenyno gelmėse slūgsančių klodų.
Antanas Navalinskas

**Antanas Navalinskas** (1935 m. vasario 16 d. Mišniūnuose, Šešuolių valsčiuje – 2020 m. spalio 8 d. Širvintose) – Lietuvos žurnalistas, redaktorius.

## Biografija
Baigė Širvintų jaunimo vidurinę mokyklą, 1962 m. – Vilniaus universitete žurnalistiką.

1951–1958 m. Širvintų rajono laikraščio „Lenino vėliava“ literatūrinis darbuotojas, 1958–1962 m. – laikraščio redaktorius. 1962–1965 m. – Ukmergės rajono laikraščio „Gimtoji žemė“ redakcijos skyriaus vedėjas, nuo 1965 m. vėl Širvintų rajono laikraščio „Lenino vėliava“ atsakingasis sekretorius, nuo 1982 m. redaktoriaus pavaduotojas, 1989–1995 m. pakeitusio pavadinimą į „Širvinta“ laikraščio redaktorius, nuo 1995 m. vyriausiojo redaktoriaus pavaduotojas. Rašė savivaldybių veiklos temomis, apie rajono problemas, įdomius žmones. 

## Šaltiniai
Vladas Nausėdas

**Vladas Nausėdas** (1911 m. liepos 2 d., senuoju stiliumi birželio 19 d. Žakainiuose, dab. Šilutės rajonas – 1983 m. birželio 6 d. Klaipėdoje) – Lietuvos žurnalistas, pedagogas, vertėjas, kultūros istorikas, redaktorius.

## Biografija

1931 m. baigė Tauragės mokytojų seminariją. Vytauto Didžiojo universitete studijavo vokiečių kalbą ir literatūrą, 1940 m. baigė Vilniaus universitetą.

Dirbo žurnalo „Akademikas“ redakcijoje, 1937-1939 m. jo redaktorius, redagavo leidinius „Jaunoji Lietuva“, „Darbas“, „Vairas“. Nuo 1938 m. Kauno radiofono redaktorius.

1941 m. išvežtas į Sverdlovsko srities lagerius. 1947 m. sugrįžo į Lietuvą, dirbo Šilutės ir Klaipėdos miestų švietimo skyriuose bei mokyklose.

Periodikoje paskelbė eilėraščių, straipsnių, išvertė J. V. Gėtės, H. Heinės, F. Šilerio kūrinių, „Nibelungų giesmę“ 1980 m. 

## Bibliografija
* *Lietuviškos mokyklos Prūsijoje XVI-XVIII a.*, studija, 1959 m.
* *Mokinių raštingumo kėlimo būdai*, metodinė brošiūra, 1959 m.

## Šaltiniai
Pranas Naujokaitis

**Pranas Naujokaitis** (1905 m. spalio 2 d. Papartynuose, Šakių valsčius – 1984 m. rugpjūčio 12 d. Niujorke, JAV) – Lietuvos rašytojas, žurnalistas, redaktorius.

## Biografija
1927–1933 m. Vytauto Didžiojo universiteto Teologijos-filosofijos fakultete studijavo lietuvių ir vokiečių kalbas, literatūrą bei pedagogiką-psichologiją. 1930 m. studijas gilino Berlyno universitete. 1944 m. pasitraukė į Vokietiją. 1949 m. išvyko į JAV.

1927–1933 m. žurnalo „Tiesos kelias“ administratorius ir redakcijos narys. 1946–1949 m. – vienas leidinio „Lietuvių žodis“ redaktorių, 1951–1955 m. – žurnalo „Eglutė“ redaktorius, 1957–1958 m. laikraščio „Ateitis“ redaktorius. Vokietijoje ir JAV buvo Lietuvių žurnalistų sąjungos valdybos narys, 1961–1962 m. Lietuvių rašytojų draugijos pirmininkas. 

Kūrybą spausdino „Ateities spinduliai“, „Pradalgė“.

## Bibliografija
* *Prie svyruojančių beržų*, poezija, 1930 m.
* *Auksiniai rageliai*, poezija, 1968 m.
* *Upeliai negrįžta į kalnus*, romanas, 1959 m.
* *Įlūžę tiltai*, romanas, 1961 m.
* *Žydinčios dienos*, romanas, 1967 m.
* *Pasėjau žalią rūtą*, romanas, 1972 m.
* *Lietuvių literatūros istorija*, T.1-4, 1973–1976 m.
* *Saulėleidis*, poezija, 1982 m.

## Šaltiniai
Rudauka (Augustavo apskritis)

**Rudauka** () – kaimas Lenkijos šiaurės rytuose, Plaskų valsčiuje, Augustavo apskrityje, Palenkės vaivadijoje. Kaimas yra apie 18 km į rytus nuo Plaskų, 36 km į rytus nuo Augustavo ir 87 km į šiaurę nuo vaivadijos centro Balstogės. Kaimas yra įsikūręs šalia vieno iš 18 Augustavo kanalo šliuzų tai yra Kužineco šliuzas.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Paminklai

* Kaime yra Šv. Onos bažnyčia;
* Pirmojo pasaulinio karo Vokiečių ir rusų kareivių kapinės.


Vaizdas:Rudawka kaplica św Anny.JPG|Šv. Onos bažnyčia


## Šaltiniai
Netaurieji metalai

**Netaurieji metalai** – kalnakasybos pramonėje išskiriama metalų grupė, kurią sudaro varis, švinas, nikelis ir cinkas.  Kartais jiems priskiriami ir geležis, plienas, aliuminis, alavas, volframas, molibdenas, tantalas, magnis, kobaltas, bismutas, kadmis, titanas, cirkonis, stibis, manganas, berilis, chromas, germanis, vanadis, galis, hafnis, indis, niobis, renis ir talis. Šiai metalų grupei nėra priskiriami juodieji metalai ir taurieji metalai.

## Išnašos
Podolskas

**Podolskas** () – miestas Rusijoje, Maskvos srityje, 36 km į pietus nuo Maskvos centro, prie Pachros upės (Maskvos upės intakas). Rajono centras. Pro miestą eina Maskvos-Krymo geležinkelis (yra stotis), taip pat greta praeina Maskvos-Krymo plentas (M2).

Mašinų gamybos, metalo apdirbimo, kabelių gamybos, farmacijos, statybinių medžiagų (tarp jų cemento), poligrafijos, maisto pramonė. Yra keletas cerkvių, iš kurių svarbiausia – Šv. Trejybės.

## Istorija

Miestas išaugo iš Podolo kaimo, kuris XVIII a. iki 1764 m. priklausė Maskvos Danilo vienuolynui (). Gyventojai užsiiminėjo javų auginimu, daržininkyste, keldavo per Pachros upę važimus, roges, karietas, laikė pakelės užeigas ir smukles, išgaudavo skaldytą akmenį (*бутовый камень*) kelių grindimui ir statybinį baltąjį akmenį (*белый камень*). Į Maskvą vežė daugiausia maisto produktus, o iš Maskvos daugiausia atsiveždavo manufaktūrines prekes. XVII a. pabaigoje Podole Petro I nurodymu buvo atidaryta pašto stotis. 1764 m. keltą per Pachrą pakeitė pontoninis tiltas. Krymo trakto statymas pagerino ekonominę padėtį kaime. Tais pačiais metais kaimas buvo sekuliarizuotas – iš vienuolyno kaimo tapo „ekonominiu“ kaimu, pavaldžiu (1764–1781) ekonomijos kolegijai.

Imperatorė Jekaterina II 1781 m. suteikė miesto teises, miestas tapo Maskvos gubernijos Podolsko apskrities centru. Tuo metu Podolske buvo 208 kiemai ir 856 gyventojai. Pagrindinis verslas buvo skaldyto ir baltojo akmens gavyba. 1781 m. gruodį miestui buvo suteiktas herbas (*auksiniame lauke du sukryžiuoti akmentašių įrankiai, reiškiantys, kad gyventojai šiuo verslu verčiasi*). 1784 m. buvo patvirtintas stačiakampis miesto išplanavimas su stačiakampiu miesto gatvių išdėstymu. Miestą ėmė sudaryti 20 kvartalų. Devynioliktas kvartalas buvo vadinamas miestiečių kvartalu, aštuonioliktas – pirklių, septynioliktas – bajorų. Dešiniajame Pachros krante išliko šio planavimo likučiai.

1796 m imperatoriaus Pavelo I įsakymu Podolskas nustojo būti apskrities centru, o pašto stotis buvo perkelta į Molodžių () kaimą. Pašto stoitis vėl buvo atidaryta tik 1801 m., o 1802 m. Podolskas Aleksandro I nurodymu vėl tapo apskrities centru.

1812 m. rugsėjo mėn. Podolską trumpam buvo okupavę Prancūzijos Didžiosios armijos daliniai. Miestas pastebimai nukentėjo. Tų laikų atminimui mieste buvo pastatytas Trejybės soboras (), kuri stovi iki šiol.
Prieš Spalio revoliuciją Podolskas buvo vienas svarbiausių industrinių Rusijos miestų, veikė Zingerio kompanijai priklausiusi siuvimo mašinų gamykla.


Image:Holy Trinity Church Podolsk 4.jpg|Švč. Trejybės cerkvė
Усадебный главный дом.jpg|Ivanovskojės dvaras
Podolsk 20120105 032 ShiftN.jpg|Gyvenamieji pastatai
Image:Aerial view of Podolsk.JPG|Miesto panorama


## Nuorodos
Rio Tinto

**Rio Tinto** – tarptautinė Didžiosios Britanijos ir Australijos kalnakasybos bendrovė, kurios būstinės yra Londone ir Melburne. Įmonė įkurta 1873 m., kai tarptautinis investuotojų konsorciumas iš Ispanijos vyriausybės įsigijo kasybos kompleksą prie Tinto upės kranto, Huelvoje. Vėliau bendrovė labai išsiplėtė, įsigydama kitas kasybos įmones. Ji pirmauja pasaulyje daugelio žaliavų – aliuminio, geležies rūdos, vario, urano, anglies ir deimantų gavyboje. Jos pagrindinė veiklos sritis yra mineralų gavyba. Rio Tinto taip pat užsiima žaliavų perdirbimu. Bendrovė veiklą vykdo visuose žemynuose, ypač Australijoje ir Kanadoje. Rio Tinto valdomo turto vertė siekia 81 milijardą JAV dolerių. Bendrovė 2007 m. buvo įvertinta 147 milijardais JAV dolerių.

## Gaminiai
Geležies rūda, boksitas, aliuminis, varis, molibdenas, auksas, deimantas, akmens anglis, uranas, titano dioksidas, boratas, druska, talkas.
Ranapungerja (upė)

**Ranapungerja** () – upė šiaurės rytų Estijoje, Rytų Viru apskrityje. Prasideda Atsalamos apylinkėse, miškingomis vietovėmis teka į pietus. Įteka į Peipaus ežero šiaurinį galą ties Ranapungerjos gyvenviete.

Intakai: Meetagusė, Tagajegis.

## Šaltiniai
Ranapungerja

**Ranapungerja** () – kaimas šiaurės rytų Estijoje, Rytų Viru apskrityje, Tudlinos valsčiuje. Įsikūręs Peipaus ežero šiauriniame krante, prie Ranapungerjos upės žiočių. Veikia švyturys.

## Istorija

Ranapungerja rašytiniuose šaltiniuose minima nuo 1534 m. XIX a. veikė pašto stotis.
Algimantas Antanas Naujokaitis

**Algimantas Antanas Naujokaitis** (g. 1932 m. spalio 15 d. Auškadariniuose, Šakių apskritis – 2004 m. gegužės 19 d. Vilniuje) – Lietuvos žurnalistas, redaktorius.

## Biografija
1965 m. baigė Vilniaus universiteto Istorijos ir filologijos fakultetą, įgijo lituanisto specialybę.

1949–1956 m. – Šakių apskrities laikraščio „Tikruoju keliu“, nuo 1956 m. – Šeduvos rajono laikraščio „Spalio vėliava“, nuo 1959 m. Radviliškio rajono laikraščio „Raudonoji žvaigždė“ redakcijų literatūrinis darbuotojas, skyriaus vedėjas. Nuo 1965 m. „Valstiečių laikraščio“ korespondentas, skyriaus vedėjas, 1992–1996 m. – vyriausiojo redaktoriaus pavaduotojas. Nuo 1996 m. Čikagoje leidžiamo „Draugo“ korespondentas Lietuvoje.

Rašė kaimo, žemės ūkio temomis. 1987–1993 m. kalendorių „Kaimo metai“ sudarytojas. 

## Bibliografija
* *Laiškai iš Niekur, [[Jonas Mekas]]*, Baltos lankos, 1997 m. ISBN 998681331X
* *Semeniškių idilės. Reminiscensijos*, 1997 m.
* *Dienų raštai*, 1998 m.

## Įvertinimas
* 1981 m. Vinco Mickevičiaus-Kapsuko premija.
* 1990 m. Lauryno Ivinskio premija

## Šaltiniai
Rigolis (Augustavo apskritis)

**Rigolis** () – kaimas Lenkijos šiaurės rytuose, Plaskų valsčiuje, Augustavo apskrityje, Palenkės vaivadijoje. Kaimas yra apie 11 km į rytus nuo Plaskų, 30 km į rytus nuo Augustavo ir 88 km į šiaurę nuo vaivadijos centro Balstogės. Kaimas įsikūrė statant Augustavo kanalą, nes šalia kaimo yra dvi šio kanalo upės Juodoji Ančia ir jos intakas Dumblė.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Pavadinimo kilmė

Kaimelio pavadinimas kilęs nuo prancūzų kalbos žodžio *Rygol*, kas išvertus reiškia – griovio drenažas.
Halistė

**Halistė** () arba **Karistė** (*Kariste jõgi*) – upė pietvakarių Estijoje, Pernu apskrityje; Navesčio kairysis intakas (Pernu upės baseinas). Prasideda Karksi Nujos apylinkėse. Teka į šiaurės vakarus.

Didžiausi intakai: Palė, Raudna (dešinieji), Tėla, Alva (kairieji).

Halistės vidutinis nuolydis – 0,77 m/km.

## Išnašos
Bronius Narkūnas

**Bronius Narkūnas** (g. 1936 m. sausio 5 d. Murmose, Švenčionių apskritis) – Lietuvos filologas, žurnalistas, redaktorius.

## Biografija
1954 m. baigė Ignalinos vidurinę mokyklą, 1960 m. Vilniaus universitete – lietuvių kalbą ir literatūrą.

1954–1955 m. Ignalinos rajono laikraščio „Kelias į komunizmą“ literatūrinis darbuotojas, 1960–1962 m. – Švenčionių rajono laikraščio „Žvaigždė“ literatūrinis darbuotojas, 1962–1968 m. – šio laikraščio skyriaus vedėjas, 1968–1995 m. laikraščio „Žvaigždė“ vyriausias redaktorius. Nuo 1995 m. Švenčionių rajono laikraščio „Žeimenos krantai“ ekonomikos skyriaus redaktorius, vėliau – „Švenčionių kraštas“ korespondentas. 

## Šaltiniai
Raudna

**Raudna** () – upė pietvakarių Estijoje, Viljandžio ir Pernu apskrityse; Halistės dešinysis intakas (Pernu upės baseinas). Išteka iš Viljandžio ežero, teka į šiaurės rytus miškingomis ir pelkėtomis vietovėmis.

Didžiausi intakai: Lemjegis (dešinieji), Kepu, Terama, Sinialiku (kairieji).

## Išnašos
Viljandžio ežeras

**Viljandžio ežeras** () – ežeras pietų Estijoje, Viljandžio apskrityje, prie pietinio Viljandžio miesto pakraščio. Ežeras ledyninės kilmės, rininis. Ilgis šiaurės rytų-pietvakarių kryptimi 4,33 km, plotis iki 0,43 km. Centrinėje dalyje yra 0,12 km pločio susiaurėjimas. Giliausia ežero vieta siekia 11 m. Krantai aukšti.

Į Viljandžio ežerą įteka pora nedidelių upelių, o išteka Raudna (Pernu upės baseinas).

Ežeras žuvingas: yra karšių, kuojų, ešerių, lydekų ir kt.
Universal Media Disc

**Universal Media Disc** (**UMD**) − tai optinis diskas, sukurtas bendrovės „Sony“, ir skirtas PlayStation Portable delninei žaidimų konsolei. 

## Techniniai duomenys
* **Fiziniai matmenys:** apytikriai 64 mm (skersmuo) × 4,2 mm (storis)
* **Maksimali talpa:** 1,80 GB (dvisluoksnis), 900 MB (vienasluoksnis)
* **Lazerio [[bangos ilgis]]:** 660 nm (raudonas lazeris)
* **Šifravimas:** AES 128-bitų

## Panaudojimas
Be to, kad UMD yra pagrindinė PSP žaidimų duomenų laikmena, UMD naudojamas ir filmų bei muzikos įrašymui ir saugojimui. Naudojami H.264/MPEG-4 AVC video ir ATRAC3plus audio formatai.

BBC yra išleidusi kelias TV laidas/serialus UMD diskuose Jungtinėje Karalystėje, tokias kaip „The Office“, „The Mighty Boosh“, „Doctor Who“ ir „Little Britain“.

Taip pat Japonijoje buvo išleista keletas suaugusiems skirtų filmų.

## Šaltiniai

## Nuorodos
*UMD filmų databazė
Romualdas Narečionis

**Romualdas Narečionis** (1930 m. rugpjūčio 15 d. Panevėžyje – 2009 m. gegužės 22 d. Panevėžyje, palaidotas Panevėžio Ramygalos kapinėse) – Lietuvos rašytojas, dramaturgas, publicistas, žurnalistas.

## Biografija
1946–1958 m. dirbo Tauragės rajono laikraščio „Tarybinis žodis“ ir Pakruojo rajono laikraščio „Žvaigždė“ redakcijose. Nuo 1958 m. dirbo Panevėžio kino teatre, dramos teatre. 1961 m. baigė Maskvos Gorkio literatūros instituto aukštuosius literatūros kursus. Nuo 1962 m. laikraščio „Panevėžio tiesa“ (nuo 1991 m. – „Panevėžio balsas“) literatūrinis darbuotojas, skyriaus vedėjas. 

Kūrinius pradėjo spausdinti 1952 m. Nuo 1957 m. Lietuvos rašytojų sąjungos narys, vėliau buvo išstojęs, nuo 2004 m. – vėl LRS narys.

## Bibliografija
* *Taikli akis*: feljetonai. – Vilnius: Vaga, 1955.
* *Sužeistas be šūvio*: apsakymai. – Vilnius: Vaga, 1962.
* *Įkurtuvės*: apsakymai. – Vilnius: Vaga, 1964.
* *Vėžys*: humoreskos. – Vilnius: Vaga, 1965.
* *Prieš nuosprendį*: pjesė. – Vilnius: Vaga, 1966.
* *Pasmerkimas*: apysaka. – Vilnius: Vaga, 1967.
* *Sentimentali istorija*: pjesė. – Vilnius: Vaga, 1968.
* *Susitikimas su praeitim*: pjesė. – Vilnius: Liaudies kūrybos namai, 1971.
* *Ir išaugo brolybės ąžuolas*: publicistikos rinkinys. – Vilnius: Vaga, 1980.
* *Tie ilgi ilgi metai*: apsakymai . – Vilnius: Vaga, 1982.
* *Kaktusas*: pjesė ir komedija. – Vilnius: Vaga, 1985.

## Šaltiniai
Gustonių apylinkė (Panevėžys)

**Gustonių apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Berčiūnų valsčiuje, 1950 m. priskirta naujam Panevėžio rajonui. 1954 m. prijungtos Vyborių apylinkė, dalis Strulionių apylinkės ir dalis Kurio apylinkės, o dalis Gustonių apylinkės prijungta prie Berčiūnų apylinkės ir Naujamiesčio apylinkės. 1963 m. sausio 12 d. Gustonių apylinkė prijungta prie Berčiūnų apylinkės ir Naujamiesčio apylinkės.

|-
| 1954-05-25  || || || „Kelias į gyvenimą“, „Pašuojo“ kolūkiai ir Naudvario tarybinis ūkis  || 
|-
| 1959-02-01  || 65,4 || || „Kelio į gyvenimą“ kolūkis, „Pašuojo“ kolūkis, Lyberiškio tarybinio ūkio Švainikų skyrius  || 20 kaimų, 2 vienkiemiai, 1 glžk. stotis
|}

## Šaltiniai
Sodelių apylinkė (Panevėžys)

**Sodelių apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Geležių valsčiuje, 1950 m. priskirta naujam Vabalninko rajonui. 1954 m. prijungta Pruselių apylinkė, dalis Gelažių apylinkės ir dalis Lebeniškių apylinkės. 1963 m. sausio 12 d. Sodelių apylinkė prijungta prie Karsakiškio apylinkės.

|-
| 1954-05-25  || || || „Galybės“ ir „Raudonosios Vėliavos“ kolūkiai  || 
|-
| 1959-02-01  || 115 || || „Galybės“ kolūkis, „Raudonosios Vėliavos“ kolūkis  || 1 miestelis, 43 kaimai, 8 vienkiemiai
|}

## Šaltiniai
Narbutų apylinkė

**Narbutų apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Miežiškių valsčiuje, 1950 m. priskirta naujam Panevėžio rajonui. 1954 m. prijungtos Bajoriškių apylinkė, Pakryžių apylinkė ir dalis Nainiškių apylinkės. 1963 m. sausio 12 d. Narbutų apylinkė prijungta prie Karsakiškio apylinkės ir Miežiškių apylinkės.

|-
| 1954-05-25  || || || „Ateities“ ir „Pavašakių“ kolūkiai  || 
|-
| 1959-02-01  || 50,8 || || „Ateities“ kolūkis, „Pavašakių“ kolūkis, „Nevėžio“ kolūkis  || 31 kaimas, 6 vienkiemiai, 1 glžk. stotis
|}

## Šaltiniai
Bartkūnų apylinkė

**Bartkūnų apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Krekenavos valsčiuje, 1950 m. priskirta naujam Ramygalos rajonui. 1954 m. prijungtos Kurgulų apylinkė ir Šventupių apylinkė. 1963 m. sausio 12 d. Bartkūnų apylinkė prijungta prie Krekenavos apylinkės.

|-
| 1954-05-25  || || || „Ateities“ ir „Švyturio“ kolūkiai  || 
|-
| 1959-02-01  || 65 || || „Ateities“ kolūkis, „Švyturio“ kolūkis, Slabados tarybinio ūkio Bernatonių skyrius  || 28 kaimai, 11 vienkiemių
|}

## Šaltiniai
Gediminas Pranckūnas

**Gediminas Baltramiejus Pranckūnas** (1944 m. sausio 2 d. Žeimelyje, Šiaulių apskritis – 2015 m. kovo 29 d. Klaipėdoje) – Lietuvos aktorius, režisierius, kultūros vadybininkas.

## Biografija
1949 m. tėvai buvo ištremti į Sibirą. Gediminą ir jo seserį globojo giminės. Tėvai iš tremties grįžo 1956 m. pabaigoje.

Baigęs Žeimelio vidurinę mokyklą, 1963–1965 m. mokytojavo Liesų (Pakruojo raj.) septynmetėje mokykloje. 1966 m. persikėlė į Klaipėdą, įstojo į Klaipėdos dramos teatro studiją, dirbo Politechnikumo dramos būrelio vadovu. Nuo 1967 m. Klaipėdos dramos teatro aktorius. 1968 m. baigė dramos teatro studiją. 1986 m. neakivaizdiniu būdu baigė LSSR konservatorijos Klaipėdos fakultetus. 1999–2001 m. Klaipėdos dramos teatro direktoriaus pavaduotojas, nuo 2001 m. šio teatro direktorius.

Palaidotas Laugalių kapinėse.

## Kūryba
**Teatre**:
Per 45 kūrybinio darbo teatre metus suvaidino apie šimtą vaidmenų. Svarbiausi: Teisėjas (Čarlzo Dikenso „Pikviko klubo užrašai“), Petrinas (Antono Čechovo „Nebaigta pjesė“), Jonas (Sigito Poškaus „Prieš išskrendant į rojų“) ir kt.

**Filmografija**:
* 1970 m. Vyrų vasara, rež. Marijonas Giedrys
* 1971 m. Žaizdos žemės mūsų, rež. M. Giedrys
* 1972 m. Kapitonas Džekas, rež. Ada Neretniece, Rygos kino studija
* 1972 m. Herkus Mantas, rež. M. Giedrys
* 1973 m. Velnio nuotaka, rež. Arūnas Žebriūnas
* 1976 m. Pirmas reisas, rež. Ajan Šachmalijeva, Lenfilm kino studija
* 1976 m. Ilga kelionė prie jūros, rež. Algirdas Araminas
* 1977 m. Partizanas – Ko verkė pušys, rež. Balys Bratkauskas, LTV
* 1979 m. Velnio sėkla, rež. Algimantas Puipa
* 1980 m. Kelionė į rojų, rež. A. Puipa
* 1981 m. Arkliavagio duktė, rež. A. Puipa
* 1987 m. Parodų rūmai, rež. M. Giedrys, Andrius Šiuša
* 1987 m. Amžinoji šviesa, rež. A. Puipa
* 1988 m. Pempė – Vilius Karalius, rež. Vidmantas Bačiulis
* 1990 m. Marius, rež. Jonas Pakulis, M. Giedrys
* 1999 m. Elzė iš Gilijos, rež. A. Puipa

## Šaltiniai
Radviliškių apylinkė

**Radviliškių apylinkė** (arba ***Radviliškio apylinkė***) – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Truskavos valsčiuje, 1950 m. priskirta naujam Ramygalos rajonui. 1954 m. prijungtos dalis Butrimonių apylinkės, dalis Petriškių apylinkės ir dalis Truskavos apylinkės. 1963 m. sausio 12 d. Radviliškių apylinkė prijungta prie Krekenavos apylinkės ir Ramygalos apylinkės.

|-
| 1954-05-25  || || || „Naujo gyvenimo“ ir „Šviesos“ kolūkiai  || 
|-
| 1959-02-01  || 66 || || „Šviesos“ kolūkis, „Naujo gyvenimo“ kolūkis  || 25 kaimai, 1 vienkiemis
|}

## Šaltiniai
Besedė

**Besedė** (, ) – upė Rusijoje ir Baltarusijoje; Sožo kairysis intakas (Dniepro baseinas). Prasideda Smolensko aukštumoje, Smolensko srities pietuose. Teka į pietvakarius, kerta Baltarusijos kampą (Mogiliovo sritį), toliau teka vėl per Rusiją (Briansko sritis), o žemupys yra Baltarusijoje (Gomelio sritis). Įteka į Sožą 30 km aukščiau Gomelio.

Laivuojama nuo Krasnaja Goros (98 km nuo žiočių).

## Šaltiniai
Molinisas

**Molinis** – miestelis rytų Šveicarijoje, Graubiundeno kantone, į pietryčius nuo Kūro. Įsikūręs Retijos Alpėse, 1041 m aukštyje virš jūros lygio.

## Istorija

1335 m. minimas *Mulina* pavadinimu.
Adomavos apylinkė

**Adomavos apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Pumpėnų valsčiuje, 1950 m. priskirta naujam Joniškėlio rajonui. 1954 m. prijungtos Gegužynės apylinkė ir dalis Mickeliūnų apylinkės. 1963 m. sausio 12 d. Adomavos apylinkė prijungta prie Piniavos apylinkės.

|-
| 1954-05-25  || || || „Adomavos“ kolūkis  || 
|-
| 1959-02-01  || 48,2 || || „Adomavos“ kolūkis, „Gegužinės“ kolūkis  || 15 kaimų, 10 vienkiemių
|}

## Šaltiniai
Puodžiūnų apylinkė

**Puodžiūnų apylinkė** (iki 1960 m. ***Vilkiškių apylinkė, Vilkiškio apylinkė***) – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje Vilkiškių vardu. 1949 m. buvo Pumpėnų valsčiuje, 1950 m. priskirta naujam Joniškėlio rajonui. 1954 m. prijungta dalis Mitkų apylinkės ir dalis Mickeliūnų apylinkės, o dalis Vilkiškių apylinkės prijungta prie Kriklinių apylinkės. 1960 m. gegužės 19 d. perkeltas apylinkės centras į Puodžiūnus ir atitinkamai pakeistas pavadinimas. 1963 m. sausio 12 d. apylinkė prijungta prie Piniavos apylinkės.

|-
| 1954-05-25  || || || „Vilkiškių“ kolūkis  || 
|-
| 1959-02-01  || 45,7 || || „Vilkiškių“ kolūkis, „Pergalės“ kolūkis  || 25 kaimai, 1 vienkiemis
|}

## Šaltiniai
Maženių apylinkė

**Maženių apylinkė** (arba ***Mažėnų apylinkė***) – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Raguvos valsčiuje, 1950 m. priskirta naujam Panevėžio rajonui. 1954 m. prijungta dalis Genėtinių apylinkės ir dalis Klepšių apylinkės. 1963 m. sausio 12 d. Maženių apylinkė prijungta prie Raguvos apylinkės ir Velžio apylinkės.

|-
| 1954-05-25  || || || „Naujos vagos“ ir „Tarybinių Genėtinių“ kolūkiai  || 
|-
| 1959-02-01  || 67,5 || || „Naujos vagos“ kolūkis, „Tarybinių Genėtinių“ kolūkis  || 12 kaimų, 21 vienkiemis
|}

## Šaltiniai
Daubarų apylinkė

**Daubarų apylinkė** (arba ***Dubarų apylinkė***) – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Ramygalos valsčiuje, 1950 m. priskirta naujam Ramygalos rajonui. 1954 m. prijungtos Pašilių apylinkė, Aukštadvario apylinkė, Lingerio apylinkė ir Likėnų apylinkės dalis. 1963 m. sausio 12 d. Daubarų apylinkė prijungta prie Ramygalos apylinkės.

|-
| 1954-05-25  || || || „Vienybės“ ir „Mūsų laisvės“ kolūkiai  || 
|-
| 1959-02-01  || 91 || || „Mūsų laisvės“ kolūkis, „Pašilės“ kolūkis, „Vienybės“ kolūkis  || 33 kaimai, 16 vienkiemių
|}

## Šaltiniai
Barklainių apylinkė (Panevėžys)

**Barklainių apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Ramygalos valsčiuje, 1950 m. priskirta naujam Ramygalos rajonui. 1954 m. prijungtos Žudžių apylinkė, Jotainių apylinkė ir dalis Jotainėlių apylinkės. 1963 m. sausio 12 d. Barklainių apylinkė prijungta prie Ramygalos apylinkės.

|-
| 1954-05-25  || || || J. Žemaitės vardo, „Pažangos“ kolūkiai ir gyvulių paruošų punktas  || 
|-
| 1959-02-01  || 76 || || J. Žemaitės vardo kolūkis, „Pažangos“ kolūkis  || 21 kaimas, 4 vienkiemiai
|}

## Šaltiniai
Rimiškių apylinkė

**Rimiškių apylinkė** (arba ***Rymiškių apylinkė***) – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta 1954 m. gegužės 25 d. iš dalies Kurio apylinkės ir Beinoravos apylinkės. 1963 m. sausio 12 d. prijungta prie Smilgių apylinkės.

|-
| 1954-05-25  || || || S. Nėries vardo, „Naujos vagos“ kolūkiai ir Pociūnų tarybinio ūkio Švainikų skyrius  || 
|-
| 1959-02-01  || 76,5 || || S. Nėries vardo kolūkis, „Naujos vagos“ kolūkis  || 16 kaimų, 5 vienkiemiai
|}

## Šaltiniai
Moročė

**Moročė** (, ) – upė pietų Baltarusijoje, Minsko srityje; Slučės dešinysis intakas (Pripetės baseinas). Prasideda Kopylės kalvagūbryje, ties Voškatų kaimu. Teka į pietryčius per Berezinos vidurupio lygumą ir Polesės žemumą. Įteka į Slučę ties Moročės kaimu.

Didesni intakai: Maža (dešinysis), Volka, Vyzenka, Morinskajos griovys (kairieji).

Upės vidurupyje įrengtas Krasnoslobodos tvenkinys. Slėnis silpnai išreikštas, būdingas ploti 4-8 m. Aukštupio vaga sureguliuota. Vidutinis nuolydis – 0,49 m/km.
Kuršių apylinkė (Panevėžys)

**Kuršių apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Truskavos valsčiuje, 1950 m. priskirta naujam Ramygalos rajonui. 1954 m. prijungta Stebėkių I apylinkė ir Žižmių apylinkė. 1963 m. sausio 12 d. Kuršių apylinkė prijungta prie Vadoklių apylinkės.

|-
| 1954-05-25  || || || Stalino vardo ir „Pirmyn“ kolūkiai  || 
|-
| 1959-02-01  || 79 || || Stalino vardo kolūkis, „Pirmyn“ kolūkis  || 21 kaimas, 1 vienkiemis
|}

## Šaltiniai
Kabelių apylinkė

**Kabelių apylinkė** sovietmečiu buvo:

* Druskininkų rajone;
* Panevėžio rajone;
* Varėnos rajone.
Kabelių apylinkė (Panevėžys)

**Kabelių apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Panevėžio valsčiuje, 1950 m. priskirta naujam Panevėžio rajonui. 1954 m. prijungtos Čyplių apylinkė, dalis Pajuodžių apylinkės, dalis Genėtinių apylinkės ir dalis Klepšių apylinkės. 1963 m. sausio 12 d. Kabelių apylinkė prijungta prie Velžio apylinkės.

|-
| 1954-05-25  || || || „Vilniaus“ kolūkis  || 
|-
| 1959-02-01  || 44 || || „Vilniaus“ kolūkis, „Naujo gyvenimo“ kolūkis  || 20 kaimų, 11 vienkiemių
|}

## Šaltiniai
Lanė (upė)

**Lanė** () – upė pietų Baltarusijoje, Bresto ir Minsko srityse; Pripetės kairysis intakas. Prasideda Kopylės kalvagūbryje, ties Gorbūnų kaimu. Teka į pietryčius miškingomis ir pelkėtomis vietovėmis, žemupyje kerta Polesės žemumą.

Didesni intakai: Načia, Liuta.

Beveik visa vaga sureguliuota, jos plotis nuo 4-8 m aukštuyje iki 20 m žemupyje. Vidutinis nuolydis – 0,54 m/km. Prie Lanės įsikūręs Kleckas.
Želonė

**Želonė** (, , ) – upė Ukrainoje (Žitomiro sritis) ir Baltarusijoje (Gomelio sritis); Pripetės dešinysis intakas. Prasideda Ovručo rajone, pirmus 13 km teka per Ukrainą. Teka į rytus miškinga ir pelkėta Polesės žemuma.

Didelė dalis upės vagos sureguliuota, baseine gausu melioracijos kanalų. Nuo 1961 m. dalis Želonės nuotėkio nukreipta į Slovečną.

Želonės dešiniajame krante rasta mezolito ir neolito gyvenviečių liekanų.
Slovečna

**Slovečna** (, ) – upė Ukrainoje (Žitomiro sritis) ir Baltarusijoje (Gomelio sritis); Pripetės dešinysis intakas. Prasideda Ovručo rajone, 280 m aukštyje virš jūros lygio, pirmus 49 km teka per Ukrainą. Teka į rytus miškinga ir pelkėta Polesės žemuma.

Salpos plotis 400–700 m. Nuo 1961 m. dalis Želonės nuotėkio atitenka Slovečnai.
Dalius Mertinas

**Dalius Mertinas** (1961 m. gegužės 21 d. – 2017 m. gegužės 4 d.) – lietuvių aktorius.

Gimė operos dainininko Algirdo Mertino ir istorikės Elenos Mertinienės šeimoje. Žmona – verslininkė Laima Mertinienė (Prezidento A. Brazausko duktė). Sūnūs Dominykas, Mykolas, dukra Laima Barbora.

Po LTSR Valstybinės konservatorijos baigimo dirbo Vilniaus Jaunimo teatre. Vėliau aktorius D. Mertinas dalyvavo televizijos projektuose „Lietuvos šokių dešimtukas", „Žvaigždžių duetai".

Mirė 2017 m. gegužės 4 d. nuo kraujo vėžio.

## Veikla Komjaunime
Sovietinės Komjaunimo organizacijos sekretorius, pasisakęs už 1987 m. rugpjūčio 23 d. mitingo prie Adomo Mickevičiaus paminklo ir jo organizatorių (tarp jų Vytauto Bogušio) viešą pasmerkimą.

## Filmografija
* 1988 – Martynas. Vilius Karalius, rež. Vidmantas Bačiulis
* 1990 – Miškais ateina ruduo, rež. Raimondas Vabalas
* 1992 – Vandenyno gangsteriai, rež. Stepanas Pučinianas, M. Gorkio kino studija
* 1992–1997 – Saulius. Giminės, rež. Saulius Vosylius
* 1993 – Ir jis pasakė jums sudie, rež. Andrius Šiuša
* 1998–2000 – Saulius. Atžalos, rež. S.Vosylius
* 2000 – Grybauskai, rež. Maris Martinsons, Raimondas Paškevičius
* 2001 – Jonas, advokatas. Likimo valsas, rež. Maris Martinsons
* 2005 – Wallis & Edward, rež. Daave Moore
* 2008 – Defiance, rež. Edward Zwick
* 2008 – Emilis Stripinis. Broliai, rež. Valdas Babaliauskas, Valdas Stripinis, Linas Paugis.

## Šaltiniai
Stviga

**Stviga** (, ) – upė Ukrainoje (Rivnės sritis) ir Baltarusijoje (Bresto sritis ir Gomelio sritis); Pripetės dešinysis intakas. Prasideda Rokitnės rajone, 188 m aukštyje virš jūros lygio, teka miškinga ir pelkėta Polesės žemuma į šiaurę. Žemupyje pasuka į rytus, įteka Pripetę ties Pagosto kaimu. Ilgis Ukrainoje 66 km, Baltarusijoje 112 km.

Didžiausias intakas – Mastva (kairysis).

Žemupio vagos plotis 20-30 m. Salpos plotis 80-200 m, žemupyje 600–1200 m. Vagoje yra smėlio salų.
Jaciūnų apylinkė (Pasvalys)

**Jaciūnų apylinkė** (arba ***Jociūnų apylinkė***) – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Pušaloto valsčiuje, 1950 m. priskirta naujam Joniškėlio rajonui. 1954 m. prijungta Jakubonių apylinkė ir dalis Beinoravos apylinkės, 1959 m. – dalis Medikonių apylinkės. 1963 m. sausio 12 d. Jaciūnų apylinkė prijungta prie Deglėnų apylinkės ir Pušaloto apylinkės.

|-
| 1954-05-25  || || || „Už taiką“ kolūkis  || 
|-
| 1959-02-01  || 38,6 || || „Už taiką“ kolūkis  || 11 kaimų
|}

## Šaltiniai
Mastva

**Mastva** () – upė Ukrainoje (Rivnės sritis) ir Baltarusijoje (Bresto sritis); Stvigos kairysis intakas (Pripetės baseinas). Prasideda Rokitnės rajone, 190 m aukštyje virš jūros lygio. Aukštupyje ir vidurupyje vadinama **Lva** (*Льва*). Teka miškinga ir pelkėta Polesės žemuma į šiaurę, žemupyje pasuka į rytus.

Intakai: Gnoinica, Myšanka, Lesavaja Rečka (dešinieji).

Salpos plotis 0,3–5 km.
Vitalijus Solominas

**Vitalijus Mefodjevičius Solominas** (*Виталий Мефодьевич Соломин*, 1941–2002 m.) – TSRS ir Rusijos kino ir teatro aktorius.

Labiausiai išgarsėjo po to, kai suvaidino daktarą Vatsoną režisieriaus Igorio Maslenikovo televizinių filmų cikle pagal sero Artūro Konan Doilio kūrinius. Taip pat gerai žinomas iš kino filmo „Žiemos vyšnia“.

## Nuorodos

*
Mononatrio glutamatas

**Mononatrio glutamatas** – glutamo rūgšties natrio druska, skonio ir aromato stipriklis. Europos Sąjungoje žymimas maisto priedo numeriu **E621**. Didesnėmis koncentracijomis natūraliai aptinkamas įvairiuose maisto produktuose: bręstančiame sūryje, piene, pomidoruose, sardinėse, jūržolėse ir kt. Pramoniniu būdu gaunamas iš melasos bakterinės fermentacijos būdu arba augalinių baltymų, pvz., glitimo ar sojų.

Mononatrio glutamatas buvo atrastas 1908 m. japonų mokslininko Kikunae Ikeda, kuris jį išskyrė iš jūržolės *Saccharina japonica*. Ikeda mononatrio glutamato suteikiamą unikalų skonį pavadino umami. Naujai atrasta medžiaga buvo užpatentuota ir kitais metais Japonijos kompanija *Suzuki Seiyakusho* (dabartinė Ajinomoto) pradėjo jos komercinę gamybą.

Glutamo rūgštis ir glutamatai sustiprina daugelį kitų skonių, tuo pačiu sumažindami druskos poreikį produktuose. Jis naudojamas įvairių produktų pagardinimui. Vartojimo paros norma nėra nustatyta. Nors kai kuriems žmonėms mononatrio glutamatas gali sukelti pašalinį poveikį ir jo neigiama įtaka žmonių sveikatai yra kontroversiškas klausimas, JAV ir ES maisto saugos institucijos yra pripažinę šį maisto priedą saugiu.

## Šaltiniai
Kvapusis bazilikas

**Kvapusis bazilikas** (*Ocimum basilicum*) – notrelinių (*Lamiaceae*) šeimos augalas. Lietuvoje auginamas darželiuose kaip prieskoninis augalas. Lapai turi eterinio aliejaus, vaisiai išskiria daug gleivių, todėl naudojami medicinoje.

Stiebas status, 30–70 cm aukščio, rausvas, keturbriaunis. Žiedai sutelkti stiebų viršūnėje varpiškuose žiedynuose. Lapai kotuoti, kiaušiniški, žalsvi, žalsvai ar rausvai violetiniai. Žiedai lapų pažastyse susitelkę menturiais po tris. Vainikėlis baltas arba rausvas. Žydi liepos–rugsėjo mėnesiais, žydi 15–18 dienų. Vaisius – riešutėlis.

Žali lapai turi 69,7 mg % vitamino C, 0,52 % eterinio aliejaus. Žalia ir džiovinta žolė vartojama konditerijos pramonėje, likerių gamyboje. Bazilike yra flavonoido apigenino, pasižyminčio antivėžiniu veikimu. Bazilikais gardinami mėsos, makaronų patiekalai, dedama į pomidorų, pesto ir kitus padažus. Baziliko sėklos dedamos į faludą, šerbetą, panašius desertus.

Kvapusis bazilikas – šilumamėgis augalas. Šaltesnio klimato kraštuose auginamas šiltnamiuose, vazonuose, praėjus šalnoms sodinamas į dirvą. Bazilikui kenkia fuzariozė, pelėdgalvių, pievinio drugelio, grambuolių ir sprakšių lervos, vikšrai.

Kvapusis bazilikas kilęs iš Pietų Azijos. Indijoje žinomas kaip  ir naudojamas „Ajurvedos“ medicinoje, kaip šventas augalas naudojamas aukojimuose. Pavadinimas 'bazilikas' kilęs iš  'karališkasis augalas'. Jis naudojamas Balkanų krikščionių ortodoksų liturgijoje.

## Šaltiniai
Kurkuminas

**Kurkuminas** (*[[E numeris]] – E100*) – natūralus maisto dažiklis gautas iš dažinės ciberžolės (*Curcuma longa* ir *Curcuma domestica*) šaknų ir stiebo. Turmerikas tai neapdirbtas ekstraktas, o kurkuminas – išgrynintas junginys. Suteikia geltoną spalvą kario milteliams. Tai maistiniai dažikliai, kurių spalva, priklausomai nuo pH (rūgštingumo), kinta nuo geltonos iki raudonos. Mažai tirpūs vandenyje. Jie naudojami daugeliui įvairių produktų pagardinimui. Leidžiama paros norma: kurkumino iki 1 mg/kg kūno masės ir turmeriko iki 0,3 mg/kg. Maiste naudojamų koncentracijų ribose pašalinis poveikis nepastebėtas. Mitybos apribojimų nėra. E100 gali naudoti visos religinės grupės, veganai ir vegetarai,

## Išnašos

## Nuorodos
* Plačiau apie E numerius ir maisto priedus.
Cirko sūnus

**Cirko sūnus** () – JAV rašytojo Džono Irvingo romanas, pirmą kartą išleistas 1994 m.

## Siužetas

Nors pagrindinis siužetas vyksta Mumbajuje, Indijoje, kūrinys turi daugybė šalutinių siužetinių linijų, iš kurių pati svarbiausia - pagrindinio personažo, daktaro Farokho Daruvalos augimas, kaip žmogaus. Romane įpinama kriminalinė istorija, kuri sukuria kitus siužetus:

Mumbajuje įvyksta keletas žmogžudysčių, visos netoli viena kitos. Kai grėsmė iškyla ir miesto aukštuomenei bei daktaro Daruvalos posūniui, kriminalinis detektyvas imasi užduoties išsiaiškinti žudiko tapatybę. 

Kita siužetinė linija pasakoja apie brolius dvynius, kurie iš pradžių vienas kito nepažįsta. Vienas yra garsus filmų aktorius vaidinantis filmuose detektyvą Darą, kurio scenarijus laisvu laiku rašo ne kas kitas, o Farokhas Daruvala. Antrasis yra jėzuitų misionierius. Broliai susitinka, kai pastarasis nusprendžia atsisakyti savo dvasinių ambicijų.

## Nuorodos

* Knygos "Cirko sūnus" aprašymas knygų klube
Našlė vieneriems metams

**Našlė vieneriems metams** () – JAV rašytojo Džono Irvingo romanas, išleistas 1998 m. ir tapęs pasauliniu bestseleriu. Pagal jį yra sukurtas filmas "Durys grindyse" (2004 m.), kurį režisavo Todas Viljamsas ir vaidina Kim Besindžer su Džono Bridžesu.

## Pirma dalis

Kūrinys prasideda 1958 m., kai pagrindinei personažei Rūtai Kaul yra vos keturi metukai. Nors ji yra mylimas vaikas, jos tėvai nėra laimingi santuokoje. Jos du vyresni broliai mirė prieš ketverius metus nelaimingoje autoavarijoje. Rūtos tėvas Tedas rašo knygas vaikams ir vasarai jam prireikia pagalbininko. Jis pasamdo Edį Ohajerį, lankantį Filipo Ekseterio akademiją, tą pačią mokyklą, kaip ir lankė Rūtos du vyresnieji broliai. 

Edis netyčia įtraukiamas į pagrindinį kūrinio siužetą. Tedas norėjo pastūmėti savo nelaimingą žmoną Merion link neištikimybės, kad pats galėtų laimėti bylą teisme prieš ją. Tedas pasirenka Edį, jog šis suviliotų Merion, nes yra velniškai panašus į Merion du sūnus, kuriuos ji taip mylėjo. Edžio ir Merion romanas pasibaigia pastarosios pradingimu vasaros pabaigoje.

## Antra dalis

Antra dalis vyksta 1990-iais metais, kai Rūtai jau trisdešimt šešeri. Ji Europoje, kovoja su savo gyvenimo meilės nesėkmėmis, pati būdama sėkminga rašytoja. Rūta atlieka tyrimą apie prostitutes Amsterdame, raudonųjų žibintų gatvėje, ir netikėtai tampa vienos prostitutės nužudymo liudininke. Ji aprašo žmogžudystę, dėl to vėliau suimamas įtariamasis. 

## Trečia dalis

Rūta dabar 41-erių metų, turi sūnų ir yra ant įsimylėjimo slenksčio. Ši dalis aprašo Rūtos našlystę (knygos pavadinimas "Našlė vieneriems metams" ir kilo iš Rūtos našlystės). Detektyvas, sučiupęs žudiką prieš ketverius metus, dabar gali suprasti, kad davė parodymus (iki šiol nebuvo žinoma, kad Rūta davė kaltinimus). Mat detektyvas yra Rūtos Koul knygų fanas, o ši savo kūriniuose aprašė aukos kambarį lygiai tokiu pačiu kaip ir realybėje.

Rūta sužino, kad žudikas buvo sulaikytas, tad nebėra ko slapstytis. Susitikusi su detektyvu ir po kartu praleisto romantiško savaitgalio Paryžiuje (kita stotelė, kurioje Rūta pristatė savo knygą), pora įsimyli, ir detektyvas sutinka persikelti į Vermontą kur pora susituokia. 

## Nuorodos
*
Girsūdų apylinkė

**Girsūdų apylinkė** (arba ***Girsudų apylinkė***) – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Daujėnų valsčiuje, 1950 m. priskirta naujam Pasvalio rajonui. 1954 m. prijungta Smilgių apylinkė. 1963 m. sausio 12 d. Girsūdų apylinkė prijungta prie Daujėnų apylinkės.

|-
| 1954-05-25  || || || „Naujo gyvenimo“ kolūkis  || 
|-
| 1959-02-01  || 39,8 || || „Naujo gyvenimo“ kolūkis  || 9 kaimai
|}

## Šaltiniai
Švobiškio apylinkė

**Švobiškio apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Joniškėlio valsčiuje, 1950 m. priskirta naujam Joniškėlio rajonui. 1954 m. prijungtos Sabonių apylinkė ir Gailionių apylinkė. 1963 m. sausio 12 d. Švobiškio apylinkė prijungta prie Grūžių apylinkės ir Joniškėlio apylinkės.

|-
| 1954-05-25  || || || Stalino vardo kolūkis  || 
|-
| 1959-02-01  || 57,3 || || Stalino vardo kolūkis, Lenino vardo kolūkis  || 16 kaimų, 2 vienkiemiai, 2 glžk. stotys
|}

## Šaltiniai
Kačaičių senosios kapinės

**Kačaičių senosios kapinės**, vad. **Kapeliais, Markapiais, Senkapiais** (valstybės saugoma kultūros vertybė: unikalus kodas - 24248, senas vertybės kodas - L581) – neveikiančios kapinės pietrytinėje Kretingos rajono savivaldybės teritorijos dalyje, Kačaičiuose (Žalgirio seniūnija), 1,25 km į pietvakarius nuo kelio Kretinga–Budriai, Kartenalės I kairiajame krante. 

## Kapinės
Įrengtos į upelio slėnį įsiterpiančiame aukštumos kyšulyje, 40 m skersmens, apjuostos suplokštėjusio žemių pylimo, kurio išorėje matosi griovio žymės. Laidojimo žymių nėra, paviršius nelygus. Palei pakraščius auga keletas stambių lapuočių medžių. Viduryje stovi koplytstulpis ir koplytėlė. 

Teritorijos plotas – 0,14 ha, perimetras – 132 m.

0,9 km į pietvakarius Kačaičių piliakalnis. 

## Istorija
Įrengtos XVI a., vadinamos Markapiais, Senkapiais, Kapeliais. Jose iki XIX a. laidoti Kačaičių gyventojai. Vėliau buvę pakasami savižudžiai, nekrikštyti mirę kūdikiai ir pan. 1917–1918 m. laidotos dizenterijos aukos, apie 1920 m. kapinės apjuostos grioviu ir pylimu, pastatytas kryžius, stogastulpis, koplytėlė ir koplytstulpis.

1959 m. žvalgė Juozas Mickevičius, 1982 m. – Mokslinė metodinė kultūros paminklų apsaugos taryba (vadovas Romas Olišauskas), 1991 m. – Julius Kanarskas, 1995 m. – Kultūros paveldo centras (Loreta Kazlavickienė, Jadvyga Verksnienė). 1974, 1982 ir 1995 m. kartografuotos.

1972–1984 m. – vietinės reikšmės archeologijos paminklas. 1997 m. įrašytos į nekilnojamųjų kultūros vertybių registro laidojimo vietų sąrašą (L581), 2005 m. pripažintos valstybės saugomu kultūros paveldo objektu. 

## Šaltiniai
 
*Julius Kanarskas. Kačaičių kaimo kapinės (Žalgirio apyl., Kretingos raj.),  Kretinga, 1993 // Kretingos muziejaus mokslinis archyvas. - F. 4, b. 197. - L. 5–9
*Kretingos rajono gamtos ir kultūros paminklų ir saugotinų objektų katalogas. - Vilnius: Respublikinis žemėtvarkos projektavimo institutas, 1976, Nr. 304
*Kretingos rajono kapinių apskaitos duomenys (1982 m. lauko darbai). - Kaunas: Visasąjunginio žemės ūkio aerofotogeodezinių tyrinėjimų instituto Vakarų filialas, 1983. - L. 172
Valdeikių apylinkė (Pasvalys)

**Valdeikių apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Joniškėlio valsčiuje, 1950 m. priskirta naujam Joniškėlio rajonui. 1954 m. prijungta Katkūnų apylinkė ir dalis Joniškėlio miesto. 1963 m. sausio 12 d. Valdeikių apylinkė prijungta prie Joniškėlio apylinkės.

|-
| 1954-05-25  || || || „Komjaunuolio“ kolūkis ir Joniškėlio tarybinio ūkio Austakynės skyrius  || 
|-
| 1959-02-01  || 39 || || „Komjaunuolio“ kolūkis, Joniškėlio tarybinio ūkio Austakynės skyrius  || 12 kaimų, 2 vienkiemiai
|}

## Šaltiniai
Manikūnų apylinkė

**Manikūnų apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Saločių valsčiuje, 1950 m. priskirta naujam Pasvalio rajonui. 1954 m. prijungta dalis Žadeikonių apylinkės, dalis Saudogalos apylinkės ir dalis Saločių apylinkės. 1963 m. sausio 12 d. Manikūnų apylinkė prijungta prie Kiemėnų apylinkės, Saločių apylinkės ir Tetirvinų apylinkės.

|-
| 1954-05-25  || || || „Tarybinio artojo“ ir „Žadeikonių“ kolūkiai  || 
|-
| 1959-02-01  || 54 || || „Tarybinio artojo“ kolūkis, „Žadeikonių“ kolūkis, „Namišių“ kolūkis  || 15 kaimų, 1 vienkiemis
|}

## Šaltiniai
Banco Santander

**Banco Santander, S.A.** – didžiausias bankas Eurozonoje, priklausantis *Grupo Santander* finansinių paslaugų grupei. Šis bankas taip pat yra vienas iš stambiausių pasaulyje rinkos kapitalizacijos atžvilgiu, įkurtas Santandere, Ispanijoje 1857 metais.

Šis bankas savo paslaugas teikia Europoje, Lotynų Amerikoje, Singapūre, Honkonge, Afrikoje bei JAV.